[{"text_idx": "#000001", "text": "Gaur, ekainak 19, Aiztondon egon gara Peloia eta biok. Arratsaldeko 5etan bukatu du gaurko lana, eta Zarauzko Itxas Mendi auzoan. Hantxe jaso dut eta Uharte-Arakil aldera abiatu gara."}, {"text_idx": "#000005", "text": "Iritsi gara seiak jota hormaren azpira. Peloiak motxila handia hartu du bizkarrean, materialarekin eta bi sokekin. Nik, berriz, nire atakeko motxila txikia."}, {"text_idx": "#000008", "text": "Eta, halaxe, berehala iritsi gara hormaren azpira. Bero zegoen, eta bi bikote eskalatzen hasteko prest zeuden. Zer bide hartu dituzten ikusi zain geratu gara, besteetako bat aukeratzeko. Bikote bat Esto si es Chamonix bidean sartu da, eta bestea, Cla\u0301sica Sur bidean."}, {"text_idx": "#000009", "text": "Panorama ikusita, Irrintzi bidea aukeratu dugu."}, {"text_idx": "#000012", "text": "Lehen luzea oso erraza da, eta gustura egin du Peloiak. Betiko esaldia:"}, {"text_idx": "#000014", "text": "Peloiak motxila handia behean utzi du, baina nik nere motxila txikia bizkarrean eraman dut, ura behintzat eskura izateko."}, {"text_idx": "#000015", "text": "Bigarren luzea. Nire txanda. Ezagutzen nuen bidea lehendik (duela dozena bat urte edo eginda), eta banekien plakako pauso finak dituela luzeak. Gainera, eguzkitan haitzaren itsasgarritasuna ez da hain ona izaten, eta sufritzen ikusi dut nire burua. Bai sufritu ere. Luzearen azken parabolta txapatu gabe eskuinetik \u201cihes\u201d eginda iritsi naiz bilgunera. Eskerrak arte eder baten itzalpean dagoela. Izerditan blai: beroa, nerbioak... Ura edan eta Peloiari igotzeko agindu diot."}, {"text_idx": "#000016", "text": "Hari ere kostatu zaio, baina ederki iritsi da bilgunera."}, {"text_idx": "#000022", "text": "Hirugarren luze horren bukaeran, iruditzen ari zitzaidan Fliparax bidearen aldera jo nahi zuela, eta ezkerretik joateko esan diot."}, {"text_idx": "#000023", "text": "Iritsi da bilgunera, eta joan naiz ni ere. Luze hau askoz ere hobeto igo dut, baina burua hurrengo luzean neukan eta ez nengoen batere lasai."}, {"text_idx": "#000024", "text": "Bilgunera iritsi naizenean, esan dit luzearen bukaera eskuineko pitzaduratik egin behar dela, nik egin dudan moduan, eta ez ezkerretik, nik Peloiari agindutako moduan."}, {"text_idx": "#000025", "text": "Urduri nengoen. Luzeari ekiteko beldurrez."}, {"text_idx": "#000028", "text": "Eta abiatu naiz. Eta eskerrak. Luze horretan gozatu dut gehiena. Pitzadura eder batetik hasten da. Gozada hutsa. Plaka bat pasatu ondoren, inurritegi bat zapaldu dut eskuineko eskuarekin, eta inurriak besoan gora etortzen hasi dira."}, {"text_idx": "#000031", "text": "Prestatu dut bilgunea, eta hasi da Peloia ere gorantz."}, {"text_idx": "#000033", "text": "Rapela prestatu eta bigarren bilguneraino jaitsi gara, bi sokak elkartuta. Handik beste rapel bat, eta lurreraino. Barritatxoa jan, trasteak jaso eta poz-pozik autora."}, {"text_idx": "#000037", "text": "Bideuan etzakok antzematen gora, behera, edo aldeik alde dijuan\nBadakik, aseguratzen eta bideua grabatzen, biak batera, ezin biak ondo egin.\nHau inda al dakazue? "}, {"text_idx": "#000038", "text": "Bideuan etzakok antzematen gora, behera, edo aldeik alde dijuan"}]